**ประวัติศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ จ.นครสวรรค์**

- 23 ตุลาคม พ.ศ. 2536 นำเสนอแนวความคิดเรื่องความพร้อมของโรงพยาบาล ที่จะเป็นศูนย์แพทยศาสตรศึกษาชั้นคลินิก

- 19 ธันวาคม 2537 กระทรวงสาธารณสุขและทบวงมหาวิทยาลัย มีข้อตกลงเรื่องความร่วมมือในการผลิตแพทย์เพื่อชาวชนบท ในขณะนั้นโรงพยาบาลสวรรค์ประชารักษ์ได้มีความตกลงที่จะเป็นสถาบันสมทบของมหาวิทยาลัยธรรมศาสตร์

- 25 กันยายน 2538 ได้มีพิธีการเปิดศูนย์แพทยศาสตร์ศึกษาชั้นคลินิก โรงพยาบาลสวรรค์ประชารักษ์อย่างเป็นทางการ โดยเป็นสถาบันสมทบสอนนักศึกษาแพทย์ชั้นคลินิก ของคณะแพทยศาสตร์มหาวิทยาลัยธรรมศาสตร์หลักสูตรหลังปริญญาตรี

คู่ความร่วมมือปัจจุบัน มหาวิทยาลัยมหิดล

- ปี พ.ศ.2539 เป็นปีแรก ที่โรงพยาบาลสวรรค์ประชารักษ์รับนักศึกษาแพทย์ ตามโครงการร่วมผลิตแพทย์เพิ่มเพื่อชาวชนบท

- ปี พ.ศ.2542 ตามแผนการดำเนินโครงการของกระทรวงสาธารณสุข โรงพยาบาลสวรรค์ประชารักษ์ต้องเพิ่มการผลิตแพทย์จากปีละ 15 คนเป็น 32 คนแต่เนื่องจากในขณะนั้นคณะแพทยศาสตร์มหาวิทยาลัยธรรมศาสตร์ ไม่สามารถจัดการเรียนการสอนในชั้นพรีคลินิกเพิ่มให้ได้

จึงเปลี่ยนความร่วมมือกับมหาวิทยาลัยมหิดลแทน เป็นต้นมา

- 15 สิงหาคม2565 สถาบันพระบรมราชชนก ร่วมกับมหาวิทยาลัยมหิดล ลงนามบันทึกข้อตกลงความร่วมมือในการผลิตแพทย์

- 4 มกราคม 2566 สำนักงานปลัดกระทรวงสาธารณสุขร่วมกับสถาบันพระบรมราชชนก ลงนามบันทึกข้อตกลงความร่วมมือในการผลิตแพทย์เพื่อชาวชนบท โดยมีศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ โรงพยาบาลมหาราชนครศรีธรรมราช โรงพยาบาลราชบุรี เป็นหน่วยสนับสนุนการเรียนการสอน

- มีนาคม 2566 ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ รับสมัครนักศึกษาแพทย์ตามโครงการผลิตแพทย์เพื่อชาวชนบท ร่วมกับสถาบันพระบรมราชชนก เป็นปีแรก

**ทำเนียบผู้อำนวยการศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์**

 นายแพทย์วิสิทธิ์ อวิรุทธ์นันท์ ดำรงตำแหน่ง ตั้งแต่ พ.ศ.2538 - 2541

 นายแพทย์เกษตร อมันตกุล ดำรงตำแหน่ง ตั้งแต่ พ.ศ.2541 - 2548

 นายแพทย์ชนันต์ ศรีจันทร์ทองศิริ ดำรงตำแหน่ง ตั้งแต่ พ.ศ.2548 - 2552

นายแพทย์ถนอม จิวสืบพงษ์ ดำรงตำแหน่ง ตั้งแต่ พ.ศ. 2552 - 2559

นายแพทย์อภิชาต วิสิทธิ์วงษ์ ดำรงตำแหน่ง ตั้งแต่ พ.ศ. 2559 - 2560 (รักษาการณ์)

นายแพทย์พิมพ์เพชร สุขุมาลไพบูลย์  ดำรงตำแหน่ง ตั้งแต่ พ.ศ.2560 - 2565

นายแพทย์ชวพล อิทธิพานิชพงศ์ ดำรงตำแหน่ง ตั้งแต่ พ.ศ.2565 - ปัจจุบัน